CELEX: 32018D0704
Language: mt
Date: 2018-05-08 00:00:00
Title: Deċiżjoni ta' Implimentazzjoni tal-Kummissjoni (UE) 2018/704 tat-8 ta' Mejju 2018 dwar il-konformità tar-rati unitarji għaż-żoni tal-imposti mar-Regolamenti ta' Implimentazzjoni (UE) Nru 390/2013 u (UE) Nru 391/2013 skont l-Artikolu 17 tar-Regolament ta' Implimentazzjoni (KE) Nru 391/2013 (notifikata bid-dokument C(2018) 2729) (Test b'rilevanza għaż-ŻEE. )

14.5.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 118/18
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2018/704
      tat-8 ta' Mejju 2018
      dwar il-konformità tar-rati unitarji għaż-żoni tal-imposti mar-Regolamenti ta' Implimentazzjoni (UE) Nru 390/2013 u (UE) Nru 391/2013 skont l-Artikolu 17 tar-Regolament ta' Implimentazzjoni (KE) Nru 391/2013
      
         
            (notifikata bid-dokument C(2018) 2729)
         
      
      (Il-testi bil-Bulgaru, biċ-Ċek, bid-Daniż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ingliż, bl-Irlandiż, bl-Ispanjol, bl-Iżvediż, bil-Kroat, bil-Latvjan, bil-Litwan, bil-Malti, bin-Netherlandiż, bil-Pollakk, bil-Portugiż, bir-Rumen, bis-Slovakk, bis-Sloven u bl-Ungeriż biss huma awtentiċi)
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 550/2004 tal-Parlament Ewropew u tal-Kunsill tal-10 ta' Marzu 2004 dwar il-forniment ta' servizzi ta' navigazzjoni tal-ajru fl-Ajru Uniku Ewropew (ir-Regolament tal-forniment ta' servizz) (1), u b'mod partikolari l-Artikolu 15(4) tiegħu,
      Wara li kkunsidrat ir-Regolament ta' Implimentazzjoni tal-Kummissjoni (UE) Nru 391/2013 tat-3 ta' Mejju 2013 li jistabbilixxi skema komuni ta' imposti għas-servizzi tan-navigazzjoni tal-ajru (2), u b'mod partikolari l-Artikolu 17(1)(d) tiegħu,
      Billi:
      
                  (1)
               
               
                  Ir-Regolament ta' Implimentazzjoni (UE) Nru 391/2013 jistabbilixxi skema komuni ta' imposti għas-servizzi tan-navigazzjoni tal-ajru. L-iskema komuni ta' imposti hi element integrali biex jintlaħqu l-għanijiet tal-iskema ta' prestazzjoni kif stabbilit fl-Artikolu 11 tar-Regolament (KE) Nru 549/2004 tal-Parlament Ewropew u tal-Kunsill (3) u fir-Regolament ta' Implimentazzjoni tal-Kummissjoni (UE) Nru 390/2013 (4).
               
            
                  (2)
               
               
                  Id-Deċiżjoni ta' Implimentazzjoni tal-Kummissjoni 2014/132/UE (5) tistabbilixxi l-miri ta' prestazzjoni għall-Unjoni kollha, fosthom il-mira tal-kosteffikaċja tas-servizzi tan-navigazzjoni bl-ajru en route, espressa fi spejjeż unitarji ddeterminati għall-forniment ta' dawn is-servizzi, għat-tieni perjodu ta' referenza li jkopri u jinkludi s-snin mill-2015 sal-2019.
               
            
                  (3)
               
               
                  B'konformità mal-Artikolu 17(1)(b) u (c) tar-Regolament ta' Implimentazzjoni (UE) Nru 391/2013, il-Kummissjoni trid tivvaluta r-rati unitarji għaż-żoni tal-imposti ppreżentati mill-Istati Membri skont ir-rekwiżiti tal-Artikolu 9(1) u (2) ta' dak ir-Regolament. Dik il-valutazzjoni għandha x'taqsam mal-konformità ta' dawk ir-rati unitarji mar-Regolamenti (UE) Nru 390/2013 u (UE) Nru 391/2013.
               
            
                  (4)
               
               
                  Il-Kummissjoni wettqet il-valutazzjoni tagħha tar-rati unitarji bl-għajnuna tal-Unità tar-Reviżjoni tal-Prestazzjoni tal-Eurocontrol u tal-Uffiċċju Ċentrali tal-Imposti tar-Rotot tal-Eurocontrol, permezz tad-dejta u l-informazzjoni addizzjonali mogħtija mill-Istati Membri sal-1 ta' Novembru 2017. Il-valutazzjoni tal-Kummissjoni qieset ukoll l-ispjegazzjonijiet mogħtija, u l-korrezzjonijiet magħmula mill-Istati Membri fir-rati unitarji għall-2018 għas-servizzi en route, wara kuntatti mal-Kummissjoni.
               
            
                  (5)
               
               
                  Abbażi ta' dik il-valutazzjoni, il-Kummissjoni sabet li r-rati unitarji għaż-żoni tal-imposti en route għall-2018 li ppreżentaw l-Awstrija, il-Belġju, il-Bulgarija, Ċipru, id-Danimarka, l-Estonja, il-Finlandja, Franza, il-Ġermanja, l-Irlanda, l-Iżvezja, il-Kroazja, il-Latvja, il-Litwanja, il-Lussemburgu, Malta, in-Netherlands, il-Polonja, il-Portugall, ir-Renju Unit, ir-Repubblika Ċeka, ir-Rumanija, is-Slovakkja, is-Slovenja, Spanja u l-Ungerija jikkonformaw mar-Regolamenti ta' Implimentazzjoni (UE) Nru 390/2013 u (UE) Nru 391/2013.
               
            
                  (6)
               
               
                  Fl-2016, il-Bulgarija, Malta u l-Polonja rrevedew il-miri ta' prestazzjoni tagħhom fil-qasam ewlieni tal-prestazzjoni tal-kosteffiċjenza għas-snin li jifdal tat-tieni perjodu ta' referenza, jiġifieri l-2017, l-2018 u l-2019. Bid-Deċiżjoni ta' Implimentazzjoni tal-Kummissjoni (UE) 2017/2376 (6) ġiet stabbilita l-konsistenza ta' dawk il-miri riveduti mal-miri ta' prestazzjoni għall-Unjoni kollha. Abbażi tal-valutazzjoni tagħha, filwaqt li tqis dawk il-miri riveduti, il-Kummissjoni sabet li r-rati unitarji għaż-żoni tal-imposti en route għall-2017 li ppreżentaw il-Bulgarija, Malta u l-Polonja jikkonformaw mar-Regolamenti ta' Implimentazzjoni (UE) Nru 390/2013 u (UE) Nru 391/2013.
               
            
                  (7)
               
               
                  Fit-30 ta' Jannar 2017, fir-rigward tal-Blokk tal-Ispazju tal-Ajru Funzjonali (FABEC), il-Belġju, Franza, il-Lussemburgu u n-Netherlands ippreżentaw miri ta' prestazzjoni riveduti u bbażati fuq miżuri korrettivi, fejn meħtieġ, inkluż fil-qasam ewlieni tal-prestazzjoni tal-kosteffiċjenza għat-tieni perjodu ta' referenza. B'din il-preżentazzjoni, il-Kummissjoni setgħet tiddikjara permezz tad-Deċiżjoni ta' Implimentazzjoni (UE) 2017/553 (7) li dawn il-miri huma konsistenti mal-miri ta' prestazzjoni għall-Unjoni kollha. Għaldaqstant jenħtieġ li jitħassru d-Deċiżjonijiet ta' Implimentazzjoni tal-Kummissjoni (UE) 2016/420 (8) u (UE) 2016/419 (9), li stabbilew li r-rati unitarji għaż-żoni tal-imposti tal-Belġju-Lussemburgu, Franza, il-Ġermanja u n-Netherlands għall-2015 u għall-2016 ma kinux jikkonformaw mar-Regolamenti ta' Implimentazzjoni (UE) Nru 390/2013 u (UE) Nru 391/2013.
               
            
                  (8)
               
               
                  Abbażi tal-valutazzjoni tal-Kummissjoni u abbażi tal-konsistenza stabbilita tal-miri ta' prestazzjoni ppreżentati mill-Istati Membri tal-FABEC, il-Kummissjoni sabet li r-rati unitarji għaż-żoni tal-imposti en route għall-2015 u għall-2016 li ppreżentaw il-Belġju, Franza, il-Ġermanja, il-Lussemburgu u n-Netherlands jikkonformaw mar-Regolamenti ta' Implimentazzjoni (UE) Nru 390/2013 u (UE) Nru 391/2013.
               
            
                  (9)
               
               
                  Skont l-Artikolu 17(1)(d) tar-Regolament ta' Implimentazzjoni (UE) Nru 391/2013, l-Istati Membri kkonċernati jenħtieġ jiġu notifikati bis-sejbiet tal-Kummissjoni.
               
            
                  (10)
               
               
                  Is-sejba u n-notifika li r-rati unitarji għaż-żoni tal-imposti huma konformi mar-Regolamenti ta' Implimentazzjoni (UE) Nru 390/2013 u (UE) Nru 391/2013 huma mingħajr preġudizzju għar-rieżami u l-investigazzjonijiet li għaddejjin previsti fl-Artikolu 16 tar-Regolament (KE) Nru 550/2004,
               
            ADOTTAT DIN ID-DEĊIŻJONI:
      Artikolu 1
      1.   Ir-rati unitarji għall-2018 għaż-żoni tal-imposti en route stabbiliti fil-punt 1 tal-Anness jikkonformaw mar-Regolamenti ta' Implimentazzjoni (UE) Nru 390/2013 u (UE) Nru 391/2013.
      2.   Ir-rati unitarji għall-2017 għaż-żoni tal-imposti en route stabbiliti fil-punt 2 tal-Anness jikkonformaw mar-Regolamenti ta' Implimentazzjoni (UE) Nru 390/2013 u (UE) Nru 391/2013.
      3.   Ir-rati unitarji għall-2015 u għall-2016 għaż-żoni tal-imposti en route stabbiliti fil-punt 3 tal-Anness jikkonformaw mar-Regolamenti ta' Implimentazzjoni (UE) Nru 390/2013 u (UE) Nru 391/2013.
      Artikolu 2
      Id-Deċiżjonijiet ta' Implimentazzjoni (UE) 2016/420 u (UE) 2016/419 huma mħassrin.
      Artikolu 3
      Din id-Deċiżjoni hija indirizzata lir-Repubblika tal-Awstrija, lir-Renju tal-Belġju, lir-Repubblika tal-Bulgarija, lir-Repubblika tal-Kroazja, lir-Repubblika ta' Ċipru, lir-Repubblika Ċeka, lir-Renju tad-Danimarka, lir-Repubblika tal-Estonja, lir-Repubblika tal-Finlandja, lir-Repubblika Franċiża, lir-Repubblika Federali tal-Ġermanja, lill-Ungerija, lill-Irlanda, lir-Repubblika tal-Latvja, lil-Litwanja, lill-Gran Dukat tal-Lussemburgu, lir-Repubblika ta' Malta, lir-Renju tan-Netherlands, lir-Repubblika tal-Polonja, lir-Repubblika Portugiża, lir-Rumanija, lir-Repubblika Slovakka, lir-Repubblika tas-Slovenja, lir-Renju ta' Spanja, lir-Renju tal-Iżvezja u lir-Renju Unit tal-Gran Brittanja u l-Irlanda ta' Fuq.
      
         Magħmul fi Brussell, it-8 ta' Mejju 2018.
         
            
               Għall-Kummissjoni
            
            Violeta BULC
            
               Membru tal-Kummissjoni
            
         
      
      
         (1)  ĠU L 96, 31.3.2004, p. 10.
      
         (2)  ĠU L 128, 9.5.2013, p. 31.
      
         (3)  Ir-Regolament (KE) Nru 549/2004 tal-Parlament Ewropew u tal-Kunsill tal-10 ta' Marzu 2004 li jippreskrivi l-qafas għall-ħolqien tal-Ajru Uniku Ewropew (ir-Regolament qafas) (ĠU L 196, 31.3.2004, p. 1).
      
         (4)  Ir-Regolament ta' Implimentazzjoni tal-Kummissjoni (UE) Nru 390/2013 tat-3 ta' Mejju 2013 li jistabbilixxi skema ta' prestazzjoni għas-servizzi tan-navigazzjoni tal-ajru u għall-funzjonijiet tan-netwerk (ĠU L 128, 9.5.2013, p. 1).
      
         (5)  Deċiżjoni ta' Implimentazzjoni tal-Kummissjoni 2014/132/UE tal-11 ta' Marzu 2014 li tistabbilixxi miri tal-prestazzjoni mal-Unjoni kollha għan-netwerk tal-ġestjoni tat-traffiku tal-ajru u l-livelli limiti ta' twissija għat-tieni perjodu ta' referenza mill-2015 sal-2019 (ĠU L 71, 12.3.2014, p. 20).
      
         (6)  Id-Deċiżjoni ta' Implimentazzjoni tal-Kummissjoni (UE) 2017/2376 tal-15 ta' Diċembru 2017 li temenda d-Deċiżjoni ta' Implimentazzjoni (UE) 2015/348 f'dak li għandu x'jaqsam mal-konsistenza tal-miri riveduti fil-qasam ewlieni tal-prestazzjoni tal-kosteffiċjenza inklużi fil-pjanijiet nazzjonali jew tal-blokok tal-ispazju tal-ajru funzjonali emendati li bagħtu Malta, il-Bulgarija u l-Polonja (ĠU L 337, 19.12.2017, p. 68).
      
         (7)  Id-Deċiżjoni ta' Implimentazzjoni tal-Kummissjoni (UE) 2017/553 tat-22 ta' Marzu 2017 dwar il-konsistenza tal-miri fl-oqsma ta' prestazzjoni ewlenin tal-kapaċità u tal-kosteffiċjenza inklużi fil-pjan rivedut fil-livell tal-blokok tal-ispazju tal-ajru funzjonali ppreżentat skont ir-Regolament (KE) Nru 549/2004 mill-Belġju, mill-Ġermanja, minn Franza, mil-Lussemburgu u min-Netherlands mal-miri tal-prestazzjoni fl-Unjoni kollha għat-tieni perjodu ta' referenza (ĠU L 79, 24.3.2017, p. 11).
      
         (8)  Id-Deċiżjoni ta' Implimentazzjoni tal-Kummissjoni (UE) 2016/420 tat-18 ta' Marzu 2016 dwar in-nonkonformità tar-rati unitarji tal-2015 għaż-żoni tal-imposti skont l-Artikolu 17 tar-Regolament ta' Implimentazzjoni (UE) Nru 391/2013 (ĠU L 75, 22.3.2016, p. 63).
      
         (9)  Id-Deċiżjoni ta' Implimentazzjoni tal-Kummissjoni (UE) 2016/419 tat-18 ta' Marzu 2016 dwar in-nuqqas ta' konformità tar-rati unitarji għall-2016 għaż-żoni tal-imposti skont l-Artikolu 17 tar-Regolament ta' Implimentazzjoni (UE) Nru 391/2013 (ĠU L 75, 22.3.2016, p. 60).
      
         ANNESS
         1.   Rati unitarji en route għall-2018
         
                      
                  
                  
                     Żona tal-imposti
                  
                  
                     Rata unitarja en route għall-2018
                     fil-munita nazzjonali (*1)
                     
                  
               
                     1
                  
                  
                     L-Awstrija
                  
                  
                     71,35
                  
               
                     2
                  
                  
                     Il-Belgju-Lussemburgu
                  
                  
                     67,66
                  
               
                     3
                  
                  
                     Il-Bulgarija
                  
                  
                     51,99
                  
               
                     4
                  
                  
                     Il-Kroazja
                  
                  
                     334,13
                  
               
                     5
                  
                  
                     Ċipru
                  
                  
                     34,95
                  
               
                     6
                  
                  
                     Ir-Repubblika Ċeka
                  
                  
                     1 078,54 
                  
               
                     7
                  
                  
                     Id-Danimarka
                  
                  
                     443,44
                  
               
                     8
                  
                  
                     L-Estonja
                  
                  
                     28,66
                  
               
                     9
                  
                  
                     Il-Finlandja
                  
                  
                     54,79
                  
               
                     10
                  
                  
                     Franza
                  
                  
                     63,48
                  
               
                     11
                  
                  
                     Il-Ġermanja
                  
                  
                     67,07
                  
               
                     12
                  
                  
                     L-Ungerija
                  
                  
                     10 064,17 
                  
               
                     13
                  
                  
                     L-Irlanda
                  
                  
                     27,69
                  
               
                     14
                  
                  
                     Il-Latvja
                  
                  
                     27,47
                  
               
                     15
                  
                  
                     Il-Litwanja
                  
                  
                     43,59
                  
               
                     16
                  
                  
                     Malta
                  
                  
                     15,89
                  
               
                     17
                  
                  
                     In-Netherlands
                  
                  
                     58,70
                  
               
                     18
                  
                  
                     Il-Polonja
                  
                  
                     181,72
                  
               
                     19
                  
                  
                     Il-Portugall
                  
                  
                     36,84
                  
               
                     20
                  
                  
                     Ir-Rumanija
                  
                  
                     149,30
                  
               
                     21
                  
                  
                     Is-Slovakkja
                  
                  
                     51,53
                  
               
                     22
                  
                  
                     Is-Slovenja
                  
                  
                     61,71
                  
               
                     23
                  
                  
                     Spanja - il-Gżejjer Kanarji
                  
                  
                     56,61
                  
               
                     24
                  
                  
                     Spanja Kontinentali
                  
                  
                     69,54
                  
               
                     25
                  
                  
                     L-Iżvezja
                  
                  
                     562,58
                  
               
                     26
                  
                  
                     Ir-Renju Unit
                  
                  
                     59,96
                  
               2.   Rati unitarji en route għall-2017
         
                      
                  
                  
                     Żona tal-imposti
                  
                  
                     Rata unitarja en route ippreżentata (1) għall-2017
                     fil-munita nazzjonali
                  
               
                     1
                  
                  
                     Il-Bulgarija
                  
                  
                     52,60
                  
               
                     2
                  
                  
                     Malta
                  
                  
                     18,79
                  
               
                     3
                  
                  
                     Il-Polonja
                  
                  
                     185,47
                  
               3.   Rati unitarji en route tal-FABEC għall-2015 u għall-2016
         
                      
                  
                  
                     Żona tal-imposti
                  
                  
                     Rata unitarja en route ippreżentata (2)
                     
                     fil-munita nazzjonali
                  
               
                      
                  
                  
                      
                  
                  
                     2015
                  
                  
                     2016
                  
               
                     1
                  
                  
                     Il-Belgju-Lussemburgu
                  
                  
                     70,68
                  
                  
                     65,41
                  
               
                     2
                  
                  
                     Franza
                  
                  
                     70,00
                  
                  
                     67,54
                  
               
                     3
                  
                  
                     Il-Ġermanja
                  
                  
                     90,15
                  
                  
                     82,59
                  
               
                     4
                  
                  
                     In-Netherlands
                  
                  
                     66,57
                  
                  
                     67,00
                  
               
            (*1)  Dawn ir-rati unitarji ma jinkludux ir-rata unitarja amministrattiva msemmija fl-Artikolu 18(1) tar-Regolament ta' Implimentazzjoni (UE) Nru 391/2013 li tapplika għall-Istati firmatarji tal-Ftehim Multilaterali tal-Eurocontrol dwar l-imposti tar-rotot.
         
            (1)  Dawn ir-rati unitarji ma jinkludux ir-rata unitarja amministrattiva msemmija fl-Artikolu 18(1) tar-Regolament ta' Implimentazzjoni (UE) Nru 391/2013 li tapplika għall-Istati firmatarji tal-Ftehim Multilaterali tal-Eurocontrol dwar l-imposti tar-rotot.
         
            (2)  Dawn ir-rati unitarji ma jinkludux ir-rata unitarja amministrattiva msemmija fl-Artikolu 18(1) tar-Regolament ta' Implimentazzjoni (UE) Nru 391/2013 li tapplika għall-Istati firmatarji tal-Ftehim Multilaterali tal-Eurocontrol dwar l-imposti tar-rotot.